seungwon929/Th-miracl huggingface dataset:
ฟุตบอลในโอลิมปิกฤดูร้อน 2008

กีฬาฟุตบอลในโอลิมปิกฤดูร้อน 2008 จัดแข่งขันที่ปักกิ่ง สาธารณรัฐประชาชนจีน แข่งขัน 2 ประเภท คือประเภทชาย
โรคนอนหลับแล้วหยุดหายใจแต่กำเนิด

โรคนอนหลับแล้วหยุดหายใจแต่กำเนิด () หรือโรคคำสาปของอนดีน () เป็นโรคของการหายใจโรคหนึ่งที่อาจเป็นอันตรายถึงแก่ชีวิต ผู้ป่วยจะมีอาการหยุดหายใจโดยสิ้นเชิงขณะหลับ

CCHS เป็นภาวะการทำงานล้มเหลวของระบบประสาทส่วนกลางอย่างหนึ่ง คือมีการล้มเหลวของการควบคุมการหายใจโดยอัตโนมัติ มีอุบัติการณ์ประมาณ 1 ใน 200,000 ของทารกเกิดมีชีพ
CCHS มีแบบแผนการถ่ายทอดแบบออโตโซมลักษณะเด่น ผู้ป่วยส่วนใหญ่มีการกลายพันธุ์ของ PHOX2B ที่เกิดขึ้นใหม่ (de novo) แบบเฮเทอโรไซกัส บางรายมีบิดาหรือมารดาที่เป็นโรค และอีกส่วนหนึ่งประมาณ 25% มีบิดาหรือมารดาที่ไม่มีอาการแต่มีการกลายพันธุ์ของ PHOX2B แบบโมเซอิก ทายาทของผู้ป่วย CCHS มีโอกาสได้รับการถ่ายทอดการกลายพันธุ์ของ PHOX2B อยู่ 50% ส่วนทายาทของผู้ที่มีการกลายพันธุ์แบบโมเซอิกจะมีโอกาสได้รับการกลายพันธุ์อยู่ที่ 50% หรือน้อยกว่า

อาจสามารถตรวจวินิจฉัยก่อนคลอดได้หากทราบการกลายพันธุ์ที่เป็นสาเหตุของโรคจากการตรวจสมาชิกในครอบครัว บางครอบครัวต้องการทราบผลการตรวจวินิจฉัยก่อนคลอดเพื่อนำข้อมูลไปประกอบการตัดสินใจว่าจะคงการตั้งครรภ์เอาไว้หรือไม่ และช่วยให้วางแผนการให้การดูแลหลังคลอดได้
โรคคำสาปของอนดีนได้รับการบรรยายครั้งแรกเมื่อ ค.ศ. 1962 โดย Severinghaus และ Mitchell ในรายงานผู้ป่วย 3 คน ที่มีอาการนี้ หลังได้รับการผ่าตัดไขสันหลังส่วนคอและก้านสมอง

ชื่อคำสาปของอนดีนนั้นอ้างอิงจากตำนานของ Ondine และ Hans โดย Ondine เป็นชื่อตัวเอกหญิงของละครที่แต่งโดย Giradoux ได้บอกกับว่าที่คู่สมรสคือ Hans ว่า "ข้าฯ จะเป็นรองเท้าให้บาทของท่าน และจะเป็นลมหายใจให้ปอดของท่าน" จากนั้น Ondine ได้ทำสัญญากับราชาแหล่งเหล่า Ondine ซึ่งเป็นลุงของเธอ ว่าหาก Hans โกหกหลอกลวง เขาจะต้องตาย หลังจากการแต่งงาน Hans ได้กลับไปพบกับเจ้าหญิง Bertha ผู้เป็นรักแรก เมื่อ Ondine ทราบเข้าก็หนีไปจาก Hans แต่ก็ถูกชาวประมงจับในหกเดือนให้หลัง เมื่อทั้งสองได้พบกันอีกครั้งในงานวิวาห์ของ Hans กับ Bertha นั้น Hans ก็ได้บอกกับ Ondine ว่า "สิ่งใดที่ร่างกายของข้าพเจ้าเคยทำได้ด้วยตัวเอง บัดนี้ทำได้ด้วยคำสั่งเท่านั้น ยามใดข้าพเจ้าหลงลืมละเลย ข้าพเจ้าคงมีอันต้องลืมหายใจ" หลังจากนั้นเมื่อ Hans จุมพิต Ondine เขาก็เสียชีวิต
อุลตร้า ช้วดส์

อุลตร้า ช้วดส์ () เป็นวงดนตรีแนว เมทัลคอร์ สัญชาติไทย จากการรวมตัวของกลุ่มนักเรียนมัธยมตอนปลายจาก โรงเรียนสาธิตแห่งมหาวิทยาลัยเกษตรศาสตร์ จนพวกเขาได้มีโอกาสเข้าร่วมประกวดเวทีฮอตเวฟมิวสิกอวอร์ดส์ครั้งที่ 5 และคว้ารางวัลชนะเลิศได้สำเร็จ และเซ็นสัญญากับทางค่าย Mad Catz ในเครือ จีเอ็มเอ็ม แกรมมี่ มีแมว จิระศักดิ์ ปานพุ่ม เป็นคนดูแลวงภายในช่วงแรก

จนกระทั่งปี พ.ศ. 2545 อุลตร้า ซ้วตส์ปล่อยอัลบั้มชุดแรก "Ultra Sound" มีเพลงเป็นที่รู้จักอย่าง ไม่เป็นไร , เด็กผม , กล้าขอกล้าให้ และวางจำหน่ายอัลบั้มชุดที่ 2 ในปี พ.ศ. 2548 ในชื่อเดียวกับวง Ultra Chuadz หลังจากนั้นข่าวคราวเกี่ยวกับวงนี้ก็ไม่ค่อยได้พูดถึงเป็นเท่าที่ควร จน 10 ปีหลังการวางออกอัลบั้มชุดที่สอง พ.ศ. 2558 แทน - ทานต์ เจิดสวัสดิ์ นักร้องนำของวงได้เข้าประกวดรายการ เดอะวินเนอร์อีส ไทยแลนด์ ในนามวง "Meal 6" ร่วมกับภรรยาของเขาเองซึ่งสร้างเสียงฮือฮาให้กับผู้ชมได้มากเมื่อแทน นักร้องนำของวงได้เสียสละให้คู่แข่งของเขาไปต่อ จนกระทั่งพวกเขาได้เปิดแฟนเพจเฟซบุ้คอย่างเป็นทางการเมื่อเดือนพฤศจิกายน 2558 อีกทั้งพวกเขายังบอกว่าเตรียมรอดูอัลบั้มชุดที่สามในกลางปี 2559

เกิดจากการรวมตัวของนักเรียนชั้นมัธยมศึกษาปีที่หกจาก โรงเรียนสาธิตแห่งมหาวิทยาลัยเกษตรศาสตร์ อันประกอบไปด้วย "ทานต์ เจิดสวัสดิ์" (ชื่อเดิม: ศรีประกาศ), "ธีรพันธ์ บรรพพงศ์", "ยศวีร์ ทองแพ" และ "พีรวิชญ์ จันทราวรรณ" (ปัจุบัน ชื่อ พีรวิชช์ อนันตศิรรัตน์) จนทำให้ทั้งสี่ได้เข้าประกวดฮอตเวฟมิวสิกอวอร์ดส์ ครั้งที่ 5 ในปี พ.ศ. 2543 และยังได้รางวัลชนะเลิศจากการประกวดเวทีดังกล่าวอีกด้วย

ในปี พ.ศ. 2544 อุลตร้า ช้วดส์ ได้ออกอัลบั้มพิเศษ Spicy Kids ร่วมกับอีก 9 วงดนตรี ที่ได้รับรางวัลต่างๆ ในการประกวด Hot Wave Music Award ครั้งที่ 5 ซึ่งอุลตร้า ช้วดส์อยู่ในเพลงหิริโอตัปปะ ต่อมาอุลตร้า ช้วดส์ได้ออกสตูดิโออัลบั้มแรกชื่อ Ultra Sound ในสังกัด จีเอ็มเอ็ม แกรมมี่ มีเพลงดังอย่าง "เด็กผม", "ไม่เป็นไร", "ขอร้อง","กล้าขอกล้าให้" ซึ่งทั้งหมดนี้เป็นผลงานการแต่งของแทน นักร้องนำ

ปี พ.ศ. 2546 ด้วยการจับมือของจาก 3 ค่ายเพลงร็อค อย่าง มอร์ มิวสิค, จีนี่เรคคอร์ดส และอัพจี ทำให้อัลบั้มพิเศษ ลิทเทิล ร็อก โปรเจกต์ เกิดขึ้น ซึ่งอุลตร้า ช้วดส์ได้ทำร่วมกับ แคลช, เอบีนอร์มัล, พาราด็อกซ์, ไอ-แซ็ค, ซีล และ กะลา โดยการนำเอา นำเอา 25 บทเพลงฮิตของวง ไมโคร มาเรียบเรียงและร้องใหม่ ในสไตล์ของแต่ละวง ซึ่งอุลตร้า ช้วดส์ ทำอยู่ 3 เพลง คือ "ตายเปล่า", "ม้าเหล็ก", "ดับเครื่องชน"

และอีก 2 ปีต่อมาคือ พ.ศ. 2548 ทางวงได้ปล่อยอัลบั้มชุดที่สองออกมาชื่อ "Ultra Chaudz" ชื่อเดียวกับวง โดยมีเพลงดังคือ "เสียแรงเปล่า" , "Get Amped" (เพลงประกอบเกมออนไลน์ เก็ทแอมป์)

หลังจากนั้นทางวงได้พักวงยาวถึงร่วม 10 ปี กระทั่งในกลางปี พ.ศ. 2558 แทน - ทานต์ เจิดสวัสดิ์ นักร้องนำของวงได้เข้าประกวดรายการ เดอะวินเนอร์อิส ไทยแลนด์ ซีซั่น 2 ในนามวง Meal 6 ร่วมกับแฟนสาวของเขาเอง และสร้างความฮือฮาเมื่อทั้งสองสละสิทธิ์ให้คู่แข่งไปต่อ รับเงินรางวัลกว่า 200,000 บาท

และล่าสุดเมื่อวันที่ 14 พฤศจิกายน ปีเดียวกัน ทางวงก็ได้ก่อตั้งเฟซบุ๊กอย่างเป็นทางการของวง รวมทั้งได้ทัวร์คอนเสิร์ตทั่วกรุงเทพมหานครและในต่างจังหวัดอีกด้วย โดยเริ่มที่ร้าน JAWA Club เป็นที่แรก
ซิงเกิล

DEJA-VU (28 ส.ค. 2559)
กีฬากอล์ฟในโอลิมปิกฤดูร้อน 2016

กีฬากอล์ฟในโอลิมปิกฤดูร้อน 2016 จัดขึ้นที่รีโอเดจาเนโร ประเทศบราซิล ระหว่างวันที่ 11–20 สิงหาคม ค.ศ. 2016 ที่เรแซร์วาจีมาราเปงดี เขตบาร์ราดาชีฌูกา

กีฬากอล์ฟจัดขึ้นครั้งแรกในโอลิมปิกฤดูร้อน 1904 หลังจากการประชุมคณะกรรมการโอลิมปิกสากล (IOC) สมัยที่ 121 กีฬากอล์ฟได้รับการบรรจุอีกครั้ง โดยแบ่งออกเป็น 2 ประเภท คือบุคคลชายและบุคคลหญิง
เฉิน หลง

เฉิน หลง (; 18 มกราคม ค.ศ. 1989 —) เป็นนักกีฬาแบดมินตันชายทีมชาติจีน ปัจจุบันเป็นมือวางอันดับ 1 ของโลก

เฉินหลงเกิดในปี ค.ศ. 1989 ที่เขตชาชื่อ จิงโจว มณฑลหูเป่ย์ สาธารณรัฐประชาชนจีน ในปี ค.ศ. 1996 เมื่อเฉินอายุ 7 ขวบ พ่อและแม่ของเขาส่งไปเรียนโรงเรียนกีฬา เมื่อปี ค.ศ. 2000 เฉินได้ย้ายไปที่เซี่ยเหมิน, มณฑลฝูเจี้ยน และได้เข้าร่วมทีมกีฬาเซี่ยเหมิน ในปี ค.ศ. 2005 เขาได้รับเลือกให้เป็นตัวแทนนักกีฬาเยาวชนทีมชาติจีน และต่อมาในปี ค.ศ. 2006 เขาได้รับเลือกให้เป็นนักกีฬาทีมชาติจีน เมื่อเดือนกรกฎาคม ค.ศ. 2007 เขาได้รับเลือกให้เป็นตัวแทนทีมจีนเข้าร่วมการแข่งรายการแบดมินตันเยาวชนชิงแชมป์เอเชีย 2007 และเขาสามารถคว้าแชมป์ในประเภทชายเดี่ยวได้สำเร็จ ในเดือนพฤศจิกายนปีเดียวกันเขาได้เข้าร่วมการแข่งขันแบดมินตันเยาวชนชิงแชมป์โลก 2007 โดยเฉินสามารถเอาชนะ เค็นอิชิ ทะโงะ จากประเทศญี่ปุ่น ในรอบสุดท้ายด้วยคะแนน 2-0 เกม (21-16, 21-14)

ในเดือนพฤศจิกายนปี ค.ศ. 2010 เฉินได้เหรียญทองในการแข่งขันแบดมินตันประเภททีมชายในเอเชียนเกมส์ ที่กว่างโจว เมื่อเดือนธันวาคม ในการแข่งขันไชนาซุปเปอร์ซีรีส์ 2010 โดยเฉินเป็นฝ่ายเอาชนะ เป้า ชุนไหล เพื่อนร่วมทีม จากประเทศจีน ในรอบสุดท้ายด้วยคะแนน 2-1 เกม (9-21, 21-14, 21-16)

ในปี ค.ศ. 2011 ในการแข่งขันเจแปนซุปเปอร์ซีรีส์ 2011 โดยเฉินสามารถเอาชนะ ลีชองเหว่ย มือวางอันดับ 1 ของโลก จากประเทศมาเลเซีย ในรอบสุดท้ายด้วยคะแนน 2-1 (21-8, 21-10, 21-19) ทำให้เฉินคว้าแชมป์รายการนี้

ในปี ค.ศ. 2012 เฉินได้เข้าร่วมการแข่งขันโอลิมปิกฤดูร้อน 2012 และเขาสามารถคว้าอันดับที่ 3 ในประเภทชายเดี่ยว โดยเอาชนะ อี ฮย็อน-อิล จากประเทศเกาหลีใต้ ในรอบสุดท้ายด้วยคะแนน 2-1 เกม (21-12, 15-21, 21-15)
มสาลาจาย

มสาลาจาย (, แปลตรงตัวว่า "ชาใส่เครื่องเทศ"; ; ; ) เป็นเครื่องดื่มชาแต่งกลิ่นชนิดหนึ่งจากเอเชียใต้ ได้จากการต้มใบชาดำกับเครื่องเทศและสมุนไพรที่มีกลิ่นหอม ปัจจุบันมสาลาจายได้รับความนิยมไปทั่วโลกโดยกลายเป็นรายการเด่นของร้านกาแฟหรือร้านน้ำชาหลายแห่ง บางแห่งอาจเรียกเครื่องดื่มชนิดนี้สั้น ๆ ว่า "จาย" ซึ่งแปลว่าชา หรือเรียกโดยซ้ำคำเป็น "ชาจาย" วิธีการเตรียมแบบดั้งเดิมจะนำใบชาไปต้มกับนมและเครื่องเทศ เช่น เมล็ดกระวานเขียว อบเชยแท่ง ขิงบด กานพลูบด เมล็ดพริกไทยดำ เป็นต้น เสร็จแล้วจึงกรองเอากากออก แต่ก็มีการผลิตมสาลาจายเป็นจำนวนมากเพื่อการค้าปลีกในรูปแบบถุงชาสำหรับชงแช่, ผงส่วนผสมสำเร็จรูป หรือชาเครื่องเทศเข้มข้น (concentrate)
อาคารรัฐสภาสหรัฐ

อาคารรัฐสภาสหรัฐอเมริกา หรือทับศัพท์ว่า ยูเอสแคปพิตอล () เป็นอาคารรัฐสภาแห่งสหรัฐอเมริกา ตั้งอยู่ ณ กรุงวอชิงตัน ดีซี สหรัฐอเมริกา เป็นสถานที่ประชุมของสถาบันฝ่ายนิติบัญญัติสูงสุดในระบบการปกครองของสหรัฐอเมริกา และถือเป็นสัญลักษณ์ของกรุงวอชิงตัน ดีซี ออกแบบโดย วิลเลียม ทอร์นตัน เริ่มก่อสร้างเมื่อ 18 กันยายน ค.ศ. 1793 สร้างเสร็จในปี ค.ศ. 1800 ใช้เวลาสร้าง 7 ปี ตัวอาคารมีลักษณะก่อด้วยหินอ่อนสีขาว เป็นอาคาร 5 ชั้น มีโดมสูง 268 ฟุต ยาว 750 ฟุต กว้าง 375 ฟุต ภายในตกแต่งด้วยหินอ่อนและแกะสลักลวดลายเสาแบบกรีก มีภาพสีน้ำมันที่เป็นสถาปัตยกรรมที่สวยงาม อาคารรัฐสภาสหรัฐอเมริกาเป็นต้นแบบในการก่อสร้างอาคารของรัฐบาลอื่น ๆ เช่น ทำเนียบขาว สำนักงานราชการ ศาลตุลาการ ฯลฯ โดยมีลักษณะเป็นหินอ่อนสีขาวสไตล์นีโอคลาสสิค ทางฝั่งตะวันออกและฝั่งตะวันตกมีลักษณะที่แตกต่างกันไปตามชื่อเรียก แต่ในส่วนของฝั่งตะวันออกจะใช้ในการรับรองผู้เยี่ยมเยียนและบุคคลสำคัญระดับประเทศเท่านั้น

ในวันที่ 11 กันยายน พ.ศ. 2544 อาคารรัฐสภา เกือบจะถูกทำลายในเหตุวินาศกรรม 11 กันยายน พ.ศ. 2544 โดยผู้โดยสารของเครื่องบินยูไนเต็ดแอร์ไลน์ เที่ยวบินที่ 93ได้ต่อสู้กับผู้ก่อการร้ายทำให้ไม่สามารถทำตามที่ผู้ก่อการร้ายวางแผนเอาไว้ได้จนเครื่องบินไปตกที่รัฐเพนซิลเวเนีย ประเทศสหรัฐอเมริกา

อาคารรัฐสภาสหรัฐอเมริกาตั้งอยู่ทางตะวันออกของอนุสาวรีย์วอชิงตัน และถือเป็นอาคารรัฐสภาที่มีความสวยงามเป็นอันดับ 1 ของโลก

ในปี ค.ศ. 2014 มีการปรับปรุงในส่วนของโดม ซึ่งมีการเปลี่ยนแปลงโดยเราสามารถสังเกตเห็นนั่งร้านภายนอก สำหรับโครงการฟื้นฟู กำหนดแล้วเสร็จในช่วงต้นปี ค.ศ. 2017
สโมสรฟุตบอลเชลซี ในฤดูกาล 2015–16

ฤดูกาล 2015–16 เป็นฤดูกาลที่ 102 ของเชลซี, และเป็นฤดูกาลที่ 24 ของ พรีเมียร์ลีก, และเป็นปีที่ 110 ในการดำรงก่อตั้ง สโมสรฟุตบอล

เชลซีได้เข้ามาร่วมแข่งขันใน พรีเมียร์ลีก ฤดูกาล 2015–16 หลังจากครองแชมป์พรีเมียร์ลีก เป็นสมัยที่สี่ได้สำเร็จใน ฤดูกาลที่ผ่านมา

แต่ผลการแข่งขันโดยรวมในพรีเมียร์ลีกของเชลซี เมื่อผ่านไปเกือบครึ่งฤดูกาลไม่ดีเอาเสียเลย เมื่อเป็นฝ่ายแพ้ไปถึง 9 นัด จากการแข่งขันทั้งสิ้น 16 นัด อยู่ในอันดับที่ 16 ของตารางคะแนน ซึ่งเกือบที่จะตกชั้น โดยมีคะแนนเหนือทีมอันดับที่ 17 คือ สวอนซีซิตี เพียงคะแนนเดียวเท่านั้น ทำให้ในปลายปี 2015 ทางสโมสรได้ตัดสินใจปลด โชเซ มูรีนโย ผู้จัดการทีมชาวโปรตุเกส ที่หวนกลับมารับหน้าที่นี้เป็นครั้งที่ 2 และนำพาทีมคว้าแชมป์เมื่อฤดูกาลที่แล้ว ออกจากตำแหน่ง และได้แต่งตั้ง คืส ฮิดดิงก์ ซึ่งเคยเป็นผู้จัดการทีมมาแล้วเมื่อปี 2009 กลับมารับหน้าที่อีกครั้ง จนกระทั่งสิ้นสุดฤดูกาล

ผู้จัดจำหน่าย: อาดิดาส/ ผู้สนับสนุน: ยางรถยนต์โยะโกะฮะมะ

โดยฤดูกาลนี้ถือเป็นฤดูกาลแรกที่เชลซีเปลี่ยนสปอนเซอร์บนชุดแข่งขันจากซัมซุง มาเป็นยางรถยนต์โยะโกะฮะมะอีกด้วย โดยรับเงินเป็นค่าสปอนเซอร์ไป 200 ล้านปอนด์ (ประมาณ 1 หมื่นล้านบาท) เป็นเวลา 5 ปี โดยมีชุดแข่งขันที่ 3 เป็นสีดำไล่สี ซึ่งชุดนี้จะสวมเป็นชุดในการแข่งขันเป็นสโมสรเยือนและยูฟ่าแชมเปียนส์ลีกฤดูร้อน: £ 64,450,000

ฤดูหนาว: £ 3,500,000

รวม: £ 67,950,000

ฤดูร้อน: £ 35,200,000

ฤดูหนาว: £ 25,000,000

รวม: £ 60,200,000

ฤดูร้อน: £ 29,250,000

ฤดูหนาว: £ 21,500,000

รวม: £ 7,750,000

เมื่อวันที่ 28 เมษายน ค.ศ. 2015, ตารางการแข่งขันสำหรับ อินเตอร์เนชันแนลแชมเปียนส์คัพ ฤดูกาล 2015 ได้ประกาศออกมาแล้วนั้นเชลซีจะได้ลงเล่นกับทีมดังนี้ นิวยอร์ก เรดบูลส์, ปารีแซ็ง-แฌร์แม็ง, บาร์เซโลนา และ ฟีออเรนตีนา
สำนักพิมพ์คณะรัฐมนตรีและราชกิจจานุเบกษา

สำนักพิมพ์คณะรัฐมนตรีและราชกิจจานุเบกษา เป็นหน่วยบริการรูปแบบพิเศษ ในสังกัดสำนักเลขาธิการคณะรัฐมนตรี เริ่มดำเนินการครั้งแรกในชื่อ "โรงพิมพ์สำนักเลขาธิการคณะรัฐมนตรี" เมื่อปี พ.ศ. 2504 และได้รับการเปลี่ยนแปลงสภาพเป็นหน่วยบริการรูปแบบพิเศษ ในปี พ.ศ. 2549 ปัจจุบันเป็นหน่วยบริการรูปแบบพิเศษ 1 ใน 2 แห่งของประเทศไทย

สำนักพิมพ์คณะรัฐมนตรีและราชกิจจานุเบกษา เดิมชื่อโรงพิมพ์สำนักเลขาธิการคณะรัฐมนตรี เริ่มเปิดดำเนินการเมื่อวันที่ 22 กุมภาพันธ์ พ.ศ. 2504 ในสมัยจอมพลสฤษดิ์ ธนะรัชต์ เป็นนายกรัฐมนตรี อยู่ภายใต้การควบคุมและการบริหารงานของกองโรงพิมพ์ สำนักทำเนียบนายกรัฐมนตรี ต่อมาสำนักเลขาธิการคณะรัฐมนตรีได้รับโอนกองโรงพิมพ์และโรงพิมพ์สำนักทำเนียบนายกรัฐมนตรี ตามพระราชบัญญัติโอนกิจการบริหารในสำนักนายกรัฐมนตรี พ.ศ. 2517 ตั้งแต่วันที่ 28 พฤศจิกายน พ.ศ. 2517 เป็นต้นมา

ต่อมาในปี พ.ศ. 2547 สำนักเลขาธิการคณะรัฐมนตรี มีนโยบายให้โรงพิมพ์สำนักเลขาธิการคณะรัฐมนตรี ได้มีการบริหารงานในลักษณะหน่วยบริการรูปแบบพิเศษ (Service Delivery Unit) ภายใต้ชื่อ "สำนักพิมพ์คณะรัฐมนตรีและราชกิจจานุเบกษา" เรียกโดยย่อว่า "สคร." และใช้ชื่อภาษาอังกฤษว่า "Cabinet and Royal Gazette Publishing Office" เรียกชื่อย่อว่า "CGPO" ตามประกาศสำนักนายกรัฐมนตรี

สำนักพิมพ์คณะรัฐมนตรีและราชกิจจานุเบกษา มีหน้าที่บริการด้านการผลิตสิ่งพิมพ์ของราชการ โดยมีผลงานพิมพ์ที่สำคัญ คือ
นัม อู-ฮย็อน

นัม อู-ฮย็อน (ฮันกึล: 남우현; ฮันจา: 南優鉉; โรมัน: Nam Woo-hyun) เกิดเมื่อวันที่ 8 กุมภาพันธ์ พ.ศ. 2534 นักร้องและนักแสดงชาวเกาหลีใต้ ซึ่งคนทั่วไปรู้จักเขาในชื่อ อู-ฮย็อน นักร้องเสียงหลักของInfinite วงบอยแบนด์สัญชาติเกาหลีใต้ สังกัด Woollim Entertainment

นัม อู-ฮย็อน เกิดและเติบโตที่โซล ประเทศเกาหลีใต้ เขาได้รับศึกษาที่ Dong-ah Institute of Media and Arts วิชาเอกดนตรีประยุกต์ เขามีพี่ชาย 1 คน ชื่อ นัม บูฮยอน เป็นเจ้าของกิจการร้านบาร์บีคิว ร้าน ' 먹&삼 생고기집 '

ในการสัมภาษณ์กับ 10Asia อู-ฮย็อนเปิดเผยว่า เดิมทีเขามีแรงบันดาลใจที่จะเป็นนักฟุตบอล แต่ในที่สุดเขาได้ตระหนักถึงความฝันที่จะเป็นนักร้องเมื่อเขาอยู่มัธยม และได้มาออดิชั่นกับค่ายอุลลิม เขาผ่านการแข่งขันด้วยเพลง Lately ของ Stevie Wonder

เป็นที่รู้กันในเรื่องแฟนเซอร์วิสของเขา ครั้งหนึ่งเขาซื้อแหวนและดอกไม้เป็นจำนวนเงิน 3,000,000 วอน เพื่อเป็นของขวัญให้แก่แฟนคลับของเขาในคอนเสิร์ต INFINITE's 2013 world tour, One Great Step

นัมอู-ฮย็อนเดบิวต์เมื่อปี 2010 ในฐานะนักร้องหลักของวงอินฟินิท

เมื่อวันที่ 20 กุมภาพันธ์ 2014 บริษัท SM Entertainment ได้ปล่อยทีเซอร์อย่างเป็นทางการของ Toheart ซึ่งเป็นคู่ดูโอ้ ประกอบด้วย นัมอู-ฮย็อน และ คีย์ สมาชิกวง ชายนี่

วันที่ 8 พฤษภาคม 2016 บริษัท Woolliment ปล่อย Official MV "끄덕끄덕"

ในเดือนธันวาคม ปี 2014 นัมอู-ฮย็อนได้กำกับหนังสั้นสยองขวัญ ในชื่อเรื่อง ' 홍콩에서 생긴일 ' (Something happened in Hongkong)

นัมอู-ฮย็อนเป็นกองหน้าให้กับทีมฟุตบอลไอดอล FC Men เขาได้รับเลือกให้เป็นหนึ่งในสมาชิกเมื่อต้นปี 2015 และได้เข้าร่วมการแข่งขันฟุตบอลการกุศล ระหว่าง FC MEN - JEJU UNITED เป็นครั้งแรก ในวันที่ 17 พฤษภาคม 2015
ยุกะริ โยะชิฮะระ

ยุกะริ โยะชิฮะระ (; 4 ตุลาคม ค.ศ. 1973 — ) หรือชื่อก่อนแต่งงาน ยุกะริ อุเมะซะวะ () เป็นผู้เล่นหมากล้อมระดับอาชีพชาวญี่ปุ่น

อุเมะซะวะ ได้เป็นผู้เล่นหมากล้อมระดับอาชีพในปี ค.ศ. 1996 จากนั้น เธอก็ได้ตำแหน่ง 5 ดั้ง เมื่ออายุได้ 29 ปี และเธอก็ได้แต่งงานในปีเดียวกันนี้ อุเมะซะวะเป็นที่ปรึกษาสำหรับการเขียนการ์ตูนเรื่อง"ฮิคารุเซียนโกะ" ซึ่งเป็นมังงะเกี่ยวกับหมากล้อม ที่เขียนเรื่องโดยยุมิ ฮตตะ และวาดภาพประกอบโดยทะเกะชิ โอะบะตะ เธอยังเป็นที่ปรึกษาสำหรับ"ฮิคารุเซียนโกะ" เวอร์ชันอะนิเมะ และเป็นเจ้าของรายการการศึกษาหมากล้อมทางช่องเอ็นเอชเค อาจารย์ของอุเมะซะวะคือมะซะโอะ คะโต และอุเมะซะวะแต่งงานกับชินยะ โยะชิฮะระ โดยทั้งคู่มีลูกชายด้วยกันหนึ่งคน (ซึ่งเกิดในปี ค.ศ. 2011)
แบดบลัด (เพลงเทย์เลอร์ สวิฟต์)

"แบดบลัด" () เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่สี่ "1989" (2014) เพลงฉบับซิงเกิล ร้องรับเชิญโดยเคนดริก ลามาร์ ออกจำหน่ายในวันที่ 17 พฤษภาคม ค.ศ. 2015 โดยสังกัดรีพับลิกเรเคิดส์ เป็นซิงเกิลที่สี่จากอัลบั้ม เพลงฉบับที่มาจากอัลบั้ม เขียนโดยสวิฟต์ แมกซ์ มาร์ติน และเชลล์แบ็ก และในฉบับรีมิกซ์มีท่อนที่เขียนโดยลามาร์ เนื้อเพลง "แบดบลัด" เล่าเรื่องการทรยศของเพื่อนสนิทคนหนึ่ง

เพลงฉบับรีมิกซ์ได้รับการตอบรับที่ดีจากนักวิจารณ์เพลง ยกย่องการผลิตเพลงและท่อนที่ลามาร์ร้องรับเชิญ เพลงขึ้นอันดับหนึ่งในประเทศออสเตรเลีย แคนาดา อิสราเอล นิวซีแลนด์ สกอตแลนด์ และสหรัฐอเมริกา เป็นเพลงที่สามที่ทำได้เช่นนี้ มิวสิกวิดีโอกำกับโดยโจเซฟ คาห์น และแสดงโดยนักแสดงมากมาย วิดีโอเคยทำลายสถิติยอดผู้ชมสูงสุดใน 24 ชั่วโมง และชนะรางวัลวิดีโอแห่งปี และการร่วมขับร้องยอดเยี่ยม ในงานเอ็มทีวีวิดีโออะวอดส์ 2015

เพลง "แบดบลัด" ฉบับนำมาร้องใหม่ออกจำหน่ายเป็นซิงเกิลวิทยุของนักร้องนักแต่งเพลง ไรอัน แอดัมส์ ในอัลบั้มเพลงแปลงจากอัลบั้ม 1989 ของสวิฟต์ ออกจำหน่ายในเดือนกันยายน ค.ศ. 2015

สวิฟต์ เขียนเพลง "แบดบลัด" พูดถึงนักร้องหญิงคนหนึ่งซึ่งเธอไม่ได้เปิดเผย สวิฟต์กล่าวว่านักร้องคนนี้พยายามทำลายทัวร์คอนเสิร์จครั้งหนึ่งของเธอโดยจ้างคนที่ทำงานให้เธอ สิ่งพิมพ์ต่าง ๆ เช่น "บิลบอร์ด" "โรลลิงสโตน" "ไทม์" และ"เดอะวอชิงตันโพสต์" คาดเดาว่า เคที เพร์รี คือประเด็นของเพลง แดเนียล แดดดาริโอ จากไทม์ และเอมิลี ยาร์ จากเดอะวอชิงตันโพสต์ เปรียบเทียบเนื้อเพลงที่ว่า "If you live like that, you live with ghosts" และเพลง "โกสส์" ของเพร์รี จากอัลบั้ม"ปริซึม" เพลงฉบับในอัลบั้มมีท่อนที่ขับร้องโดยสวิฟต์เท่านั้น ขณะที่ฉบับซิงเกิลได้ทำดนตรีใหม่ และมีนักร้องรับเชิญคือแร็ปเปอร์ เคนดริก ลามาร์ ร้องในท่อนเวิร์ส

เจม อะวอด จากบิลบอร์ด รู้สึกว่าเพลง "ทำให้นึกถึงเพลง "ฮอลลาแบ็กเกิลส์" ของเกว็น สเตฟานี" คิตตี เอมไพร์ จากเดอะการ์เดียน เขียนว่าเพลง "คล้ายชาร์ลี เอ็กซ์ซีเอ็กซ์ ที่มีจังหวะตายตัว"

"แบดบลัด" ได้รับการตอบรับคละกันจากนักวิจารณ์ มีการตำหนิเนื้อเพลง โดยกล่าวว่าเนื้อเพลงเต็มไปด้วยสำนวนซ้ำซาก "ผสมผสานโทนเสียงอึกทึกที่ไม่เป็นตัวเอง มีจังหวะอ่อน ๆ และสำนวนซ้ำซากที่นุ่มนวลที่สุด ท่อนต่าง ๆ เหล่านี้ดำเนินไปจนเนื้อเพลงบรรทัดสุดท้าย ให้คะแนน C-" จิม ฟาร์เบอร์ จากเดอะนิวยอร์กเดลีนิวส์ วิจารณ์ท่อนคอรัสบรรยายเนื้อเพลงว่าเป็น "การร้องเพลงขายของตามสังเวียนซ้ำไปซ้ำมา" (repetitive, arena-mongering chant) นักวิจารณ์หลายคนตำหนิเพลงเรื่องการผลิตเพลงที่ไม่ดีนัก อย่างไรก็ตาม หนังสือ เอนเทอร์เทนเมนต์วีกลี จัดอันดับให้เป็นหนึ่งในเพลงที่ดีที่สุดในอัลบั้ม

อย่างไรก็ตาม เพลงฉบับรีมิกซ์ที่เคนดริก ลามาร์ มาร้องรับเชิญ ได้รับคำวิจารณ์ที่ดี โดยนักวิจารณ์ยกย่องท่อนที่ลามาร์ร้องรับเชิญ และดนตรีที่ทำใหม่ จอร์จ ซีบรุก จากดิเอดจ์ ให้คะแนน 4.5 ดาวเต็ม 5 และเรียกว่า "รุ่งโรจน์" และ "ทำให้ตื่นเต้น" เขายกย่องเพลงเกี่ยวกับ "ท่อนที่ดุเดือดแต่เรียบง่ายของลามาร์" (Lamar’s simple, brutally effective verses) และยอมรับการร่วมมือกันในเพลงว่า "ไม่ใช่เพียงอีกหนึ่งการร่วมมือที่เสี่ยงที่ไร้ความหมาย แต่เป็นนักร้องคู่ใหม่ที่มีพลัง" (not just one more meaningless stunt collaboration, but a powerful new duo)
แบดบลัด

"แบดบลัด" () อาจหมายถึง
ธิงกิงออฟยู (เพลงเคที เพร์รี)

"ธิงกิงออฟยู" () เป็นเพลงของนักร้องนักแต่งเพลงชาวอเมริกัน เคที เพร์รี จากสตูดิโออัลบั้มที่สอง "วันออฟเดอะบอยส์" (2008) เพลงออกจำหน่ายในวันที่ 12 มกราคม ค.ศ. 2009 เป็นซิงเกิลที่สามของอัลบั้ม เพลงแต่งโดยเคที เพร์รีและผลิตโดยบุตช์ วอล์กเกอร์ เป็นเพลงแนวป็อปร็อก และเพาเวอร์บัลลาดซอฟต์ร็อก ในด้านเนื้อเพลง เล่าเรื่องเดียวกับการเลิกราที่เพร์รีไม่มีทางเลือกนอกจากต้องดำเนินชีวิตต่อไป และคร่ำครวญถึงคนรักเก่าขณะที่มีความสัมพันธ์กับคนปัจจุบัน เพลงนี้เป็นหนึ่งในสามเพลงจากอัลบั้มที่เพร์รีแต่งคนเดียว

เพลงได้รับคำวิจารณ์ทั่วไปเป็นด้านบวก อย่างไรก็ตาม เป็นเพลงที่ติดชาร์ตอันดับต่ำสุดจากอัลบั้ม "วันออฟเดอะบอยส์" เพลงขึ้นถึงอันดับที่ 29 บนบิลบอร์ดฮอต 100 เป็นซิงเกิลเดียวในอัลบั้มที่ไม่สามารถขึ้น 20 อันดับแรกได้ในสหรัฐอเมริกา และขึ้นอันดับที่ 27 ในสหราชอาณาจักร เพลงมีมิวสิกวิดีโอ 2 ตัว ตัวแรกออกอากาศใน ค.ศ. 2007 และแสดงเพร์รีอยู่ในห้องสองห้อง สีขาวและสีดำ กำกับโดยเพื่อน ๆ ของเธอ ตัวที่สองออกอากาศเชิงพาณิชย์ใน ค.ศ. 2008 ฉากในเนื้อเรื่องเกิดขึ้นในยุค 1940 และแสดงเพร์รีรับบทเป็นผู้หญิงที่สูญเสียคนรักที่เป็นทหาร (แสดงโดย แมตต์ ดัลลาส) ในระหว่างสงครามโลกครั้งที่สอง เพร์รีเริ่มแสดงเพลงนี้ตั้งแต่ ค.ศ. 2006 และแสดงในทัวร์คอนเสิร์ตทุกครั้ง ได้แก่ เฮลโลเคทีทัวร์ แคลิฟอร์เนียดรีมส์ทัวร์ และเดอะพริสมาติกเวิลด์ทัวร์
กีฬากอล์ฟในโอลิมปิกฤดูร้อน 1900

กีฬากอล์ฟในโอลิมปิกฤดูร้อน 1900 จัดแข่งขันที่ปารีส ประเทศฝรั่งเศส แข่งขัน 2 ประเภท คือประเภทชายและหญิง

A total of 22 golfers from 4 nations competed at the Paris Games:
กีฬากอล์ฟในโอลิมปิกฤดูร้อน 1904

กีฬากอล์ฟในโอลิมปิกฤดูร้อน 1904 จัดแข่งขันที่เซนต์หลุยส์ สหรัฐอเมริกา แข่งขัน 2 ประเภท คือประเภทชายและหญิง

A total of 77 golfers from 2 nations competed at the St. Louis Games:
กีฬารักบี้ในโอลิมปิกฤดูร้อน 1900

กีฬารักบี้ในโอลิมปิกฤดูร้อน 1900 กำลังจะจัดแข่งขันที่ปารีส ประเทศฝรั่งเศส แข่งขัน 1 ประเภท คือประเภทชาย
กีฬารักบี้ในโอลิมปิกฤดูร้อน 1908

กีฬารักบี้ในโอลิมปิกฤดูร้อน 1908 กำลังจะจัดแข่งขันที่ลอนดอน สหราชอาณาจักร แข่งขัน 1 ประเภท คือประเภทชาย
กีฬารักบี้ในโอลิมปิกฤดูร้อน 1920

กีฬารักบี้ในโอลิมปิกฤดูร้อน 1920 กำลังจะจัดแข่งขันที่แอนท์เวิร์ป ประเทศเบลเยียม แข่งขัน 1 ประเภท คือประเภทชาย
กีฬารักบี้ในโอลิมปิกฤดูร้อน 1924

กีฬารักบี้ในโอลิมปิกฤดูร้อน 1924 กำลังจะจัดแข่งขันที่ปารีส ประเทศฝรั่งเศส แข่งขัน 1 ประเภท คือประเภทชาย
เลขอี

เลขอี (; E มาจากคำว่า "ยุโรป") เป็นรหัสที่ใช้บ่งชี้วัตถุเจือปนอาหารที่ใช้ในสหภาพยุโรป และสวิตเซอร์แลนด์ โดยวัตถุเจือปนอาหารเหล่านี้ต้องผ่านการรับรองจากหน่วยงานความปลอดภัยด้านอาหารแห่งสหภาพยุโรป (EFSA)

เลขอีจะขึ้นต้นด้วย E ตามด้วยรหัสแสดงประเภทของวัตถุเจือปน
มวยสากลสมัครเล่นในซีเกมส์ 2015

มวยสากลสมัครเล่นในซีเกมส์ 2015 จะจัดขึ้นที่ เอ็กซ์โป ฮอลล์ 1, สิงคโปร์ ตั้งแต่วันที่ 6 ถึง 10 มิถุนายน พ.ศ. 2558

สำหรับประเทศไทยที่เคยครองความเป็นเจ้าเหรียญทองในกีฬาประเภทนี้มาโดยตลอด ในคราวนี้กลับทำผลงานได้ต่ำกว่าเป้าหมายที่ตั้งไว้ โดยมีกำหนดไว้ที่ 8 เหรียญทอง แต่ปรากฏว่าสามารถทำได้เพียง 2 เหรียญทองเท่านั้น จาก วุฒิชัย มาสุข และทัศมาลี ทองจันทร์ นับว่าเป็นผลงานที่ตกต่ำที่สุดในรอบ 20 ปี และเสียตำแหน่งเจ้าเหรียญทองให้กับฟิลิปปินส์

จากนักกีฬาทั้งหมด 85 คนจาก 10 ชาติสมาชิกที่เข้าร่วมการแข่งขันมวยสากลสมัครเล่นในซีเกมส์ 2015:
น้ำมันสน (น้ำมันหอมระเหย)

น้ำมันสน () เป็นน้ำมันหอมระเหยที่ได้จากการกลั่นใบ กิ่ง และโคนของพืชสกุลสน ("Pinus") โดยเฉพาะชนิด "Pinus sylvestris" น้ำมันสนเป็นสารประกอบเทอร์พีนที่ไม่ละลายน้ำ แต่ละลายในแอลกอฮอล์และตัวทำละลายอินทรีย์อื่น ๆ มีคุณสมบัติทำลายเชื้อ (disinfectant) ช่วยบำรุงผิว ลดความเครียด และเป็นยาระงับปวด นอกจากนี้ยังใช้ลดอาการปวดจากข้ออักเสบ นิยมใช้ในงานสุคนธบำบัดและหัตถบำบัด อย่างไรก็ตาม น้ำมันสนมีความเป็นพิษ หากทานเข้าไปอาจทำให้ปวดท้อง ท้องเสีย คลื่นไส้ อาเจียน และมีพิษต่อสัตว์เลี้ยง เช่น สุนัขและแมว
กีฬาโปโลน้ำในโอลิมปิกฤดูร้อน 2016

การแข่งขันกีฬาโปโลน้ำในกีฬาโอลิมปิกฤดูร้อน 2016 เป็นการแข่งขันกีฬาโปโลน้ำโอลิมปิกที่จัดขึ้นในรีโอเดจาเนโร, ประเทศบราซิล กำหนดแข่งขันระหว่างวันที่ 6–20 สิงหาคม ค.ศ. 2016 ที่ศูนย์กีฬาทางน้ำมาเรียเลงก์ ในเขตศูนย์การแข่งขันบาร์รา

การจับฉลากจัดขึ้นเมื่อวันที่ 10 เมษายน ค.ศ. 2016

การแข่งขันรอบแบ่งกลุ่มของทีมชายนั้นมีทั้งหมด 12 ทีม แบ่งออกเป็น 2 กลุ่มกลุ่มละ 6 ทีม เอา 4 อันดับแรกของทั้ง 2 ทีมเข้าสู่รอบ รอบ 8 ทีมสุดท้าย ต่อไป

ในรองแบ่งกลุ่มนั้นทุกทีมจะได้ผ่านเข้ารอบรอบ 8 ทีมสุดท้าย ไปเลย โดยผู็ชนะจะได้รับ 2 แต้ม เสมอ 1 แต้ม และ แพ้ 0 แต้ม
กีฬากระโดดน้ำในโอลิมปิกฤดูร้อน 2016

กีฬากระโดดน้ำในโอลิมปิกฤดูร้อน 2016 เป็นการแข่งขันกีฬากระโดดน้ำโอลิมปิกที่จัดขึ้นในรีโอเดจาเนโร, ประเทศบราซิล กำหนดแข่งขันระหว่างวันที่ 7–9 สิงหาคม พ.ศ. 2559 ที่ศูนย์กีฬาทางน้ำมาเรียเลงก์ ในเขตศูนย์การแข่งขันบาร์รา ซึ่งเป็นกีฬาหนึ่งในสี่ของกีฬาทางน้ำในโอลิมปิกครั้งนี้ นอกจากกีฬาโปโลน้ำ, กีฬาว่ายน้ำ และกีฬาระบำใต้น้ำ

ซึ่งการแข่งขันกีฬากระโดดน้ำครั้งนี้มีการแข่งขันทั้งหมด 8 รายการ ทั้งประเภทชาย และหญิง คือ สปริงบอร์ด 3 เมตร, แฟลตฟอร์ม 10 เมตร, ซิงโครไนซ์สปริงบอร์ด 3 เมตร และซิงโครไนซ์แฟลตฟอร์ม 10 เมตร โดยมีนักกีฬามาแข่งขันจำนวน 136 คน ในครั้งนี้มีนักกีฬาที่มีอายุน้อยถึง 14 ปี

นักกีฬา 136 คนจะเป็นตัวแทนของ 29 ประเทศในกีฬากระโดดน้ำในโอลิมปิกฤดูร้อน 2016:
มนต์รักเพลงผีบอก

มนต์รักเพลงผีบอก เป็นละครแนว คอเมดี้ บทประพันธ์/บทโทรทัศน์โดย พลพล พงษ์แพทย์ กำกับการแสดงโดย จักรกฤติ์ แพรปราณีต ผลิตโดย บริษัท มีเดีย สตูดิโอ จำกัด และ บริษัท นีโน่ บราเดอร์ส นำแสดงโดย วีรคณิศร์ กานต์วัฒนกุล,พิมประภา ตั้งประภาพร,ไชยา มิตรชัย,รุ่ง สุริยา,สุรวุฑ ไหมกัน และนักแสดงอีกคับคั่ง ทางช่อง 7 สี ออกอากาศทุกวันจันทร์ - วันศุกร์ ตั้งแต่ 11 มิถุนายน 2558 - 27 กรกฎาคม 2558 ออกอากาศทางช่อง 7 สี และ
พี.โอ.ดี.

เพย์เอเบิลออนเดธ () (ย่อว่า พี.โอ.ดี) เป็นวงดนตรีออลเทอร์นาทิฟเมทัลคริสเตียนสัญชาติอเมริกัน ก่อตั้งขึ้นใน ค.ศ. 1992 สมาชิกประกอบด้วย ซอนนี แซนโดวัล นักร้องนำ วุฟ เบอร์นาร์โด มือกลอง มาร์คอส คูเรียล มือกีตาร์ ทราอา แดเนียลส์ พวกเขาออกสตูดิโออัลบั้มกับค่ายเพลงหลักมาแล้ว 6 อัลบั้ม และอัลบั้มอินดี 2 อัลบั้ม ขายได้มากกว่า 12 ล้านชุดทั่วโลก ตลอดเวลาการทำงาน วงดนตรีได้เข้าชิงรางวัลแกรมมี 3 สาขา จากอัลบั้มซาวด์แทร็กและทัวร์คอนเสิร์ตทั่วโลก อัลบั้มที่สาม "เดอะฟันดาเมนทัลเอเลเมนส์ออฟเซาธ์ทาวน์" พวกเขาประสบความสำเร็จกับกระแสหลัก ได้รับการรับรองจากสมาคมผู้ประกอบกิจการเพลงของสหรัฐอเมริกา ใน ค.ศ. 2000 อัลบั้มต่อมา "แซตเทลไลต์" ประสบความสำเร็จจากซิงเกิล "อะไลฟ์" และ "ยูธออฟเดอะเนชัน" ทำให้ได้รับการรับรองระดับแพลตินัม 3 ครั้ง
อะพอโลไจซ์ (เพลงวันรีพับลิก)

"อะพอโลไจซ์" () เป็นเพลงแรกที่แต่งโดยไรอัน เท็ดเดอร์ นักร้องนำวงวันรีพับลิก สำหรับอัลบั้มแรก "ดรีมมิงเอาต์ลาวด์" เพลงออกจำหน่ายเป็นซิงเกิลนำในอัลบั้มดังกล่าว เพลงฉบับทำใหม่ยังถูกบรรจุในอัลบั้ม "ช็อกแวลยู" ของทิมบาแลนด์ และในอัลบั้ม"ดรีมมิงเอาต์ลาวด์" ฉบับดีลักซ์

เพลงเป็นที่นิยมในเรดิโอเพลย์ในประวัติศาสตร์ของชาร์ตเมนสตรีมท็อป 40 ในอเมริกาเหนือ ถูกเปิด 10,394 ครั้งในหนึ่งสัปดาห์ จนกระทั่งถูกทำลายสถิติโดยเพลง "บลีดดิงเลิฟ" ของเลโอนา ลูวิส ซึ่งไรอัน เท็ดเดอร์ก็ร่วมแต่งให้ด้วย ขึ้นอันดับหนึ่งใน 16 ประเทศ เช่น ออสเตรเลีย ออสเตรีย แคนาดา เยอรมนี อิตาลี นิวซีแลนด์ สวีเดน ตุรกี และเนเธอร์แลนด์ และยังขึ้นอันดับหนึ่งนาน 8 สัปดาห์ในชาร์ตบิลบอร์ดป็อป 100 ด้วย เพลงขึ้นถึงสามอันดับแรกบนบิลบอร์ดฮอต 100 และขึ้นอันดับหนึ่งนาน 13 สัปดาห์ในแคนาดา

"อะพอโลไจซ์" ได้เข้าชิงรางวัลแกรมมีสาขาขับร้องเพลงป็อปยอดเยี่ยมโดยศิลปินคู่หรือกลุ่ม และติดอันดับ 50 ในรายชื่อ"บิลบอร์ดฮอต 100 ออลไทม์ท็อปซองส์" ในชาร์ตที่รวบรวมเพลงในรอบ 50 ปีแรก เพลงอยู่ในสิบอันดับแรกนาน 25 สัปดาห์ติดต่อกัน นานที่สุดนับตั้งแต่เพลง "สมูธ" ของซานตานา ที่ทำได้ 30 สัปดาห์ ใน ค.ศ. 1999 เพลงยังติดอันดับ 10 ในรายชื่อ"บิลบอร์ดฮอต 100 ซองส์ออฟเดอะเดเคด" ด้วย เพลงนี้เป็นซิงเกิลที่ได้รับความนิยมมากที่สุดจนกระทั่ง "เคาน์ติงสตาส์" ออกจำหน่ายใน ค.ศ. 2013
สนั่น สุมิตร

นายสนั่น สุมิตร อดีตปลัดกระทรวงศึกษาธิการ ผู้ก่อตั้งและผู้อำนวยการสถาบันส่งเสริมการสอนวิทยาศาสตร์และเทคโนโลยี (สสวท.)ท่านแรก และผู้อำนวยการโรงเรียนเตรียมอุดมศึกษาท่านที่สอง

นายสนั่น สุมิตร เป็นบุตรคนที่ 6 ของนายเออเนสท์ สเปนซ์ สมิธ (Ernest Spence Smith) และนางชุ่ม สมิธ
การศึกษา : ปริญญาตรีเกียรตินิยม (B.A. Hons.) ทางวิชาเคมี ฟิสิกส์ และคณิตศาสตร์ จากมหาวิทยาลัยเคมบริดจ์ (Cambridge University)